ai4bharat/Pralekha huggingface dataset:
ప్రధాన మంత్రి కార్యాలయం
గోవా రోజ్ గార్ మేళా లో ప్రధాన మంత్రి ప్రసంగం పాఠం
నమస్కారం.
యువత కు ఉపాధి ని కల్పించే దిశ లో గోవా ప్రభుత్వం ఈ రోజు న ఒక ముఖ్యమైన అడుగు ను వేసింది. అనేక మంది యువతీ యువకుల కు గోవా ప్రభుత్వానికి చెందిన వివిధ విభాగాల లో నియామక పత్రాల ను ఈ రోజు న ఇవ్వడం జరుగుతుంది. ఈ నియామక పత్రాల ను అందుకొంటున్న యువతీ యువకుల తో పాటు గా వారి తల్లితండ్రుల కు ఇవే నా హృదయపూర్వక అభినందన లు. రాబోయే కొన్ని మాసాల లో గోవా పోలీస్ సహా ఇతర విభాగాల లో నియామకాలు ఉంటాయని నాతో చెప్పారు. ఇది గోవా పోలీసు బలగాన్ని మరింత గా బలపరచడం తో పాటు గా పౌరుల కు, ప్రత్యేకించి పర్యటకుల కు మరింత మెరుగైనటువంటి భద్రత ను అందించేందుకు పూచీ పడనుంది.
మిత్రులారా,
గత కొన్ని వారాల లో దేశం లోని వివిధ రాష్ట్రాల లో ఒకదాని తరువాత మరొకటి గా ‘రోజ్ గార్ మేళా’ లను నిర్వహించడం జరుగుతూ వస్తోంది. కేంద్ర ప్రభుత్వం కూడా వేల కొద్దీ యువజనుల కు ప్రతి నెలా ‘రోజ్ గార్ మేళా’ ల ద్వారా కేంద్ర ప్రభుత్వ విభాగాల లో నౌకరీల ను కల్పిస్తున్నది. బిజెపి పాలిత ప్రభుత్వాలు అధికారం లో ఉన్న రాష్ట్రాల లో, అంటే ఎక్కడయితే డబల్ ఇంజిన్ ప్రభుత్వాలు ఉన్నాయో ఆయా రాష్ట్రాల లో ఈ తరహా రోజ్ గార్ మేళాల ను ఏర్పాటు చేస్తుండడం నాకు సంతోషాన్ని కలిగిస్తున్నది.
మిత్రులారా,
గడచిన 8 సంవత్సరాల లో గోవా అభివృద్ధి కోసం వేల కోట్ల రూపాయల ను కేంద్ర ప్రభుత్వం పెట్టుబడి గా పెట్టింది. దాదాపు గా 3,000 కోట్ల రూపాయల ఖర్చు తో మోపా లో నిర్మాణం అయిన కొత్త విమానాశ్రయం కూడా త్వరలో ప్రారంభం కానుంది. ఈ విమానాశ్రయం యొక్క నిర్మాణానికి సంబంధించిన రంగాల లో వేల కొద్దీ గోవా ప్రజలు కొలువుల ను దక్కించుకొన్నారు. అదే విధం గా ప్రస్తుతం గోవా లో అమలవుతున్న కనెక్టివిటీ ప్రాజెక్టు లు మరియు మౌలిక సదుపాయాల కల్పన కు సంబంధించిన ప్రాజెక్టులు సైతం గోవా యువత కు ఉపాధి అవకాశాల ను అందించడం జరిగింది. ‘స్వయంపూర్ణ గోవా’ యొక్క దృష్టికోణం ఏమిటి అంటే అది గోవా లో కనీస వసతి ని, సదుపాయాల ను మెరుగు పరచడమూ, రాష్ట్రం లో మౌలిక సదుపాయాల ను మెరుగు పరచడమూ ను. గోవా టూరిజం మాస్టర్ ప్లాన్ ఎండ్ పాలిసీ ద్వారా రాష్ట్ర ప్రభుత్వం గోవా అభివృద్ధి కోసం ఒక కొత్త నమూనా ను కూడా రూపొందించింది. దీని ఫలితం గా, పర్యటన రంగం లో పెట్టుబడి కోసం నూతన సంభావ్యతల కు తోడు ఉపాధి అవకాశాల ను గణనీయం గా పెంచడం జరిగింది.
మిత్రులారా,
గోవా లోని గ్రామీణ ఆర్థిక వ్యవస్థ ను బలపరచడానికి, అలాగే సాంప్రదాయిక వ్యవసాయం లో ఉపాధి అవకాశాల ను అధికం చేయడానికి కూడా చర్యల ను చేపట్టడం జరుగుతున్నది. వరి, కొబ్బరి, జనుము, మసాలా దినుసులు.. వీటిని ఉత్పత్తి చేస్తున్న రైతులు, వీరితో పాటు గా ఫ్రూట్ ప్రాసెసింగ్ లో నిమగ్నం అయివున్న వ్యక్తుల ను స్వయం సహాయ సమూహాల తో ముడిపెట్టడం జరుగుతున్నది. ఈ ప్రయాస లు అన్నీ కూడాను గోవా లో ఉపాధి కి మరియు స్వతంత్రోపాధి కల్పన కు ఎన్నో కొత్త కొత్త అవకాశాల ను కల్పిస్తున్నాయి.
మిత్రులారా,
గోవా లో నియామక లేఖల ను అందుకొన్నటువంటి యువతీ యువకుల కు మరొక విషయాన్ని నేను చెప్పదలచుకొన్నాను. మీ జీవనం లో అత్యంత ముఖ్యమైనటువంటి 25 సంవత్సరాలు ప్రస్తుతం మొదలవుతున్నాయి. ఈ కారణం గా, గోవా యొక్క అభివృద్ధి తో పాటు ఒక ‘న్యూ ఇండియా-2047’ కు సంబంధించిన లక్ష్యం కూడా మీ ముందు ఉంది. మీరు ఇటు గోవా అభివృద్ధి కోసం, అటు దేశం అభివృద్ధి కోసం కృషి చేసి తీరవలసి ఉంది. మీరు మీ యొక్క కర్తవ్య పథాన్ని పూర్తి సమర్పణ భావం తో, ఉత్సుకత తో అనుసరిస్తూ ఉంటారని నాలో నమ్మకం ఉంది.
మీ అందరికీ మరొక్క సారి ఇవే నా హృదయపూర్వక అభినందన లు, శుభాకాంక్షలూ ను. మీకు ఇవే ధన్యవాదాలు.
అస్వీకరణ: ఇది ప్రధాన మంత్రి ప్రసంగాని కి భావానువాదం, మూల ఉపన్యాసం హిందీ భాష లో ఉంది.(
నైపుణ్యాభివృద్ధి మంత్రిత్వ శాఖ
2022 ఏప్రిల్ 21వ తేదీన దేశవ్యాప్తంగా 700 కంటే ఎక్కువ ప్రదేశాలలో నిర్వహిస్తున్న నేషనల్ అప్రెంటిస్షిప్ మేళా -2022
స్కిల్ ఇండియా, డైరెక్టరేట్ జనరల్ ఆఫ్ ట్రైనింగ్ తో కలిసి, 21 ఏప్రిల్ 2022న దేశవ్యాప్తంగా 700 కంటే ఎక్కువ ప్రదేశాలలో ఒక రోజుపాటు ‘అప్రెంటిస్షిప్ మేళా’ను నిర్వహిస్తోంది.
ఈ ప్రయత్నం కింద, లక్ష మందికి పైగా శిక్షణార్థుల నియామకానికి మద్దతు ఇవ్వడం, సరైన ప్రతిభను వెలికితీయడంలో యజమాన్యానికి సహాయం చేయడం, శిక్షణ, ఆచరణాత్మక నైపుణ్యాలను అందించడం ద్వారా దానిని మరింత అభివృద్ధి చేయడమే లక్ష్యంగా ఉంది.
శక్తి ఉత్పాదన, రిటైల్, టెలి కమ్యూనికేషన్స్ , సమాచార సాంకేతిక /IT ఆధారిత సేవలు, ఎలక్ట్రానిక్స్, ఆటోమోటివ్ వంటి 30 కంటే ఎక్కువ రంగాలలో పనిచేస్తున్న దేశవ్యాప్తంగా 4000 కంటే ఎక్కువ సంస్థలు ఈ ఈవెంట్లో పాల్గొంటాయి. అదనంగా, ఔత్సాహిక యువత వెల్డర్, ఎలక్ట్రీషియన్, హౌస్కీపర్, బ్యూటీషియన్, మెకానిక్ మొదలైన వాటితో సహా 500+ కంటే ఎక్కువ రంగాలలో పాల్గొనడానికి, నచ్చిన రంగాన్ని ఎంచుకోవడానికి అవకాశం ఉంటుంది.
జూలై 15, 2015న ప్రధానమంత్రి ప్రారంభించిన నేషనల్ పాలసీ ఆఫ్ స్కిల్ డెవలప్మెంట్ అండ్ ఎంటర్ప్రెన్యూర్షిప్, 2015, తగిన పరిహారంతో నైపుణ్యం కలిగిన శ్రామికశక్తికి లాభదాయకమైన ఉపాధిని కల్పించే సాధనంగా అప్రెంటిస్షిప్ని గుర్తిస్తుంది.
నైపుణ్యాభివృద్ధి, వ్యవస్థాపకతల మంత్రిత్వ శాఖ కూడా దేశంలోని ఎంటర్ప్రైజెస్ ద్వారా అప్రెంటిస్ల సంఖ్యను పెంచడానికి అనేక ప్రయత్నాలు చేసింది. నైపుణ్యం కలిగిన శ్రామిక శక్తి కోసం సరఫరా-డిమాండ్లో అంతరాన్ని పూరించడం, ఉద్యోగ శిక్షణ పొందడం, ఉపాధికి మెరుగైన అవకాశాలను పొందడం ద్వారా భారతీయ యువత ఆకాంక్షలను తీర్చడం దీని లక్ష్యం. కనీసం 5వ తరగతి పాసైన విద్యార్థులు, 12వ తరగతి పట్టభద్రులు, నైపుణ్య శిక్షణ సర్టిఫికెట్ హోల్డర్లు, ఐటీఐ విద్యార్థులు, డిప్లొమా హోల్డర్లుగ్రాడ్యుయేట్లు అప్రెంటిస్షిప్ మేళాలో దరఖాస్తు చేసుకోవడానికి అర్హులు.
అభ్యర్థులు తప్పనిసరిగా వ్యక్తిగత సమాచారం మూడు కాపీలు, అన్ని మార్కు షీట్లుసర్టిఫికేట్ల మూడు కాపీలు , ఫోటో గుర్తింపు  సంబంధిత వేదికల వద్ద మూడు పాస్పోర్ట్ సైజు ఛాయాచిత్రాలు ఇవ్వాలి.
సంభావ్య దరఖాస్తుదారులు అప్రెంటిస్షిప్ మేళాకు హాజరు కావడం ద్వారా అనేక ప్రయోజనాలను పొందుతారు. వారు అక్కడికక్కడే అప్రెంటిస్షిప్ను పొందేందుకు, నేరుగా పరిశ్రమ బహిర్గతం పొందడానికి భారీ అవకాశం ఉంది. తరువాత, వారు కొత్త నైపుణ్యాలను అభివృద్ధి చేయడానికి ప్రభుత్వ ప్రమాణాల ప్రకారం నెలవారీ స్టైఫండ్ పొందుతారు, వారు నేర్చుకునేటప్పుడు సంపాదించడానికి అవకాశం ఉంటుంది.
ఔత్సాహిక వృత్తి విద్య అభ్యర్థులు నేషనల్ కౌన్సిల్ ఫర్ ఒకేషనల్ ఎడ్యుకేషన్ అండ్ ట్రైనింగ్ చే గుర్తింపు పొందిన సర్టిఫికేట్లను పొందుతారు, శిక్షణ తర్వాత వారి ఉపాధి అవకాశాలు పెరుగుతాయి. అప్రెంటిస్షిప్ మేళాలలో పాల్గొనే సంస్థలు ఉమ్మడి ప్లాట్ఫారమ్లో సంభావ్య శిక్షణార్ధులను కలుసుకునే అవకాశాన్ని పొందుతాయి. అక్కడికక్కడే అభ్యర్థులను ఎంపిక చేస్తాయి. అదనంగా, కనీసం నలుగురు పని చేసే సభ్యులతో కూడిన చిన్న తరహా పరిశ్రమలు కూడా ఈవెంట్లో అప్రెంటిస్లను తీసుకోవచ్చు.
రహదారి రవాణా, హైవేల మంత్రిత్వ శాఖ
ఒక వరుస స్తంభాల ఆధారంగా హైవే ఫ్లైఓవర్ & మెట్రో రైల్ తో అత్యంత పొడవైన డబుల్ డెక్కర్ వంతెన ను నాగ్పూర్లో నిర్మించి గిన్నిస్ బుక్ ఆఫ్ వరల్డ్ రికార్డ్స్లో స్థానాన్ని సంపాదించిన ఎన్హెచ్ఎఐ, మహా మెట్రో బృందాన్ని అభినందించిన కేంద్ర రోడ్డు రవాణా, రహదారుల మంత్రి శ్రీ నితిన్ గడ్కరీ
ఒక వరుస స్తంభాల ఆధారంగా హైవే ఫ్లైఓవర్ & మెట్రో రైల్ తో అత్యంత పొడవైన డబుల్ డెక్కర్ వంతెన ను నాగ్పూర్లో నిర్మించి గిన్నిస్ బుక్ ఆఫ్ వరల్డ్ రికార్డ్స్లో స్థానాన్ని సంపాదించిన ఎన్హెచ్ఎఐ, మహా మెట్రో బృందాన్ని కేంద్ర రోడ్డు రవాణా, రహదారుల మంత్రి శ్రీ నితిన్ గడ్కరీ తన ట్వీట్లలో హృదయపూర్వక అభినందనలు తెలిపారు.
ఈ ప్రాజెక్టు ఇప్పటికే ఆసియా బుక్, ఇండియా బుక్ల రికార్డులను సాధించిందని శ్రీగడ్కరీ పేర్కొన్నారు. ఇప్పుడు ప్రఖ్యాత అవార్డును సాధించడమన్నది మాకు గర్వకారణమైన విషయమన్నారు. ఇవన్నీ సాధ్యమయ్యేందుకు రేయింబవళ్ళు కష్టించి పని చేసిన అద్భుతమైన ఇంజనీర్లు, అధికారులు & కార్మికులకు నేను హృదయపూర్వకంగా కృతజ్ఞతలు తెలుపుతూ, వారికి సెల్యూట్ చేస్తున్నానని ఆయన అన్నారు.
ప్రపంచ స్థాయి మౌలిక సదుపాయాలు నిర్మిస్తామని ప్రధానమంత్రి శ్రీ నరేంద్ర మోడీ ప్రభుత్వం ఇచ్చిన హామీ ని నెరవేర్చడమే ఇటువంటి అభివృద్ధి అని శ్రీ గడ్కరీ పేర్కొన్నారు.
ప్రధాన మంత్రి కార్యాలయం
ప్రధాన మంత్రి తో సమావేశమైన ఫాక్స్ కాన్ చైర్ మన్
హోన్ హై టెక్నాలజీ గ్రూపు  చైర్ మన్ శ్రీ యంగ్ లియు తో ప్రధాన మంత్రి శ్రీ నరేంద్ర మోదీ న్యూ ఢిల్లీ లో సమావేశమయ్యారు. భారతదేశం లో సాంకేతిక విజ్ఞానం మరియు నూతన ఆవిష్కరణల కు సంబంధించిన ఇకో-సిస్టమ్ ను వృద్ధి చెందింప చేసేందుకు దోహదపడే వివిధ విషయాల ను గురించి వారు చర్చించారు.
హోన్ హై టెక్నాలజీ గ్రూపు  ట్వీట్ కు ప్రధాన మంత్రి ప్రతిస్పందిస్తూ -
‘‘శ్రీ యంగ్ లియు తో ఒక చక్కని సమావేశం లో పాలుపంచుకొన్నాను. భారతదేశం లో సాంకేతిక విజ్ఞానం మరియు నూతన ఆవిష్కరణ ల సంబంధి ఇకో-సిస్టమ్ ను వృద్ధి చెందింప చేయడం ధ్యేయం గా గల అనేక విషయాలు మా చర్చల లో చోటు చేసుకొన్నాయి.’’ అని పేర్కొన్నారు.
మానవ వనరుల అభివృద్ధి మంత్రిత్వ శాఖ
నవంబర్ నెలలో దేశంలోని 23 ఐఐటిలకు సంబంధించి పరిశోధన అభివృద్ధి ఫెయిర్ నిర్వహణః కేంద్ర విద్యాశాఖ మంత్రి
నూతన విద్యా విధానంలో పేర్కొన్నవిధంగా అధునాతన పరిశోధన వాతావరణాన్ని ఏర్పరచేందుకు ఆర్ అండ్ డి ఫెయిర్ ఏర్పాటు ః ధర్మేంద్ర ప్రధాన్
ఆలిండియా ఇన్స్టిట్యూట్ ఆఫ్ టెక్నాలజీ  రిసెర్చ్, డవలప్మెంట్ ఫెయిర్ ఏర్పాటుకు ఏర్పాటుచేసిన స్టీరింగ్ కమిటీ సభ్యులతో కేంద్ర విద్యాశాఖ మంత్రి శ్రీధర్మేంద్ర ప్రధాన్ ,వర్చువల్ సమావేశంలో పాల్గొన్నారు. విద్యాశాఖ సహాయమంత్రి శ్రీ సుభాస్ సర్కార్ , విద్యాశాఖ సహాయమంత్రి శ్రీ రంజన్ కుమార్ సింగ్, ఉన్నత విద్యాశాఖ కార్యదర్శి శ్రీ అమిత్ ఖరే, విద్యా మంత్రిత్వశాఖకు చెందిన ఇతర ఉన్నతాధికారులు ఈ సమావేశంలో పాల్గొన్నారు.
ఈ సమావేశంలో పాల్గొన్న వారిని ఉద్దేశించి మాట్లాడుతూ కేంద్ర మంత్రి, దేశంలోని మొత్తం 23 ఐఐటి లతో పరిశోధన అభివృద్ధి ఫెయిర్ను 2021 నవంబర్లో నిర్వహించనున్నట్టు తెలిపారు. దేశ 75వ స్వాతంత్ర్ర్య ఉత్సవాలను పురస్కరించుకుని ఆజాదికా అమృత్ మహోత్సవ్లో భాగంగా ఈ ఫెయిర్ను నిర్వహించనున్నారు. ఈ ఫెయిర్ ఐఐటిలలో సామర్థ్యాలు , అధిక సాంకేతికత సంసిద్ధత స్థాయిలపై భారతీయ పరిశ్రమ రంగంలో అవగాహనను మరింత మెరుగుపరచడానికి ఉపకరిస్తుందని ఆయన అన్నారు.
ఈ పరిశోధన అభివృద్ధి ఫెయిర్, నూతన విద్యా విధానంలో పేర్కొన్న విధంగా వివిధ రంగాలలో అధునాతన పరిశోధనకు అనువైన వాతావరణాన్ని కల్పిస్తుందని ఆయన అన్నారు. 23 ఐఐటిలు సంయుక్తంగా భారతీయ పరిశ్రమలతో కలసి భారతీయ , అంతర్జాతీయ మార్కెట్ల కోసం నూతన ఆవిష్కరణలను ప్రోత్సహించనున్నాయి. ఇది సులభతర జీవనానికి, ఐఐటిల పూర్వ విద్యార్ధులు, పరిశ్రమలు వివిధ రంగాలలో పెట్టుబడులు మరింత పెట్టడానికి , భవిష్యత్ సాంకేతికతలలో పరిశోధనలు ముమ్మరం చేయడానికి దోహదపడుతుంది.
ఇంధనవ్యవస్థలు, కమ్యూనికేషన్ ఉపకరణాలు, వేస్ట్ మేనేజ్మెంట్, ఆర్కిటెక్చర్, నిర్మాణ రంగంతో సంప్రదాయ విజ్ఞానాన్ని మిళితం చేయడం వంటి వాటిపై పరిశోధనలకు ప్రత్యేక దృష్టి పెట్టాలని ఇందుకు సంబంధించి థీమాటిక్ సెషన్లకు ప్రాధాన్యతనివ్వాలని అన్నారు.
ప్రాధాన్యతా అంశాలలో పదిథీమ్లను గుర్తించారు. అలాగే ఈ థీమ్లపై 23 ఐఐటిలు రూపొందించిన 72 ప్రాజెక్టులనుంచి ఈ కమిటీ కొన్నింటిని ఎంపిక చేస్తుంది. కమిటీ పరిశీలన అనంతరం ఈ ప్రాజెక్టులను రెండు రోజుల మెగా ఈవెంట్లో ప్రదర్శిస్తారు.ఈ ఈవెంట్కు హాజరయ్యేవారిలో భారతీయ పరిశ్రమలకు చెందిన వారు, అంతర్జాతీయ సంస్థలు, వివిధ సిఎఫ్టిఐలకు చెందిన ఫాకల్టీలు, డిఆర్డిఒ, ఇస్రో, సిఎస్ఐఆర్, ఐసిఎఆర్, లకు చెందిన శాస్త్రవేత్తలు, విద్యార్థులు, యువత, పరిశోధకులు ఉంటారు.
బిఒజి ఐఐటి మద్రాస్కు చెందిన డాక్టర్ పవన్ గోయంకా, ఐఐటి హైదరాబాద్ ఛైర్మన్ డాక్టర్ బివిఆర్ మోహన్ రెడ్డి, స్టాండింగ్ కమిటీ ఫర్ ఐఐటి కౌన్సిల్ ఛైర్మన్ డాక్టర్ కె. రాధాకృష్ణన్, ఐఐటి కెజిపి డైరక్టర్ ప్రొఫెసర్ వీరేంద్ర కుమార్,ఐఐటి మద్రాస్ డైరక్టర్ ప్రొఫెసర్ భాస్కర్ రామమూర్తి, ఐఐటి కాన్పూర్ డైరక్టర్ ప్రొఫెసర్ అభయ్ కరండికర్, ఐఐటి ఢిల్లీ ప్రొఫెసర్ ప్రొఫెసర్ రామగోపాల్ రావు, ఐఔఐటి గౌహతికి చెందిన ప్రొఫెసర్ టి.సీతారామ్, ఐఐటి హైదరాబాద్ డైరక్టర్ ప్రొఫెసర్ బి.ఎస్మూర్తి, ఐఐటి బొంబాయి డైరక్టర్
ప్రొఫెసర్ సుభాసిస్ చౌదరి ఈ సమావేశంలో పాల్గొన్నారు.
భారత ఎన్నికల సంఘం
ఉత్తరప్రదేశ్ లో కౌన్సిల్ స్థానానికి ఉప ఎన్నిక
ఉత్తరప్రదేశ్ నుండి కౌన్సిల్ ఆఫ్ స్టేట్స్లో సాధారణం ఖాళీ వివరాలు:
|
|
సభ్యుడి పేరు
|
|
కారణం
|
|
ఖాళీ అయిన తేదీ
|
|
పదవీ కాల పరిమితి
|
|
శ్రీహార్ధవార్ దూబే
|
|
మరణం
|
|
26.06.2023
|
|
25.11.2026
2. పైన పేర్కొన్న ఖాళీని పూరించడానికి ఉప ఎన్నిక నిర్వహించాలని కమిషన్ నిర్ణయించి, షెడ్యూల్ విడుదల చేసింది:
|
|
|
|
కార్యక్రమం
|
|
తేదీలు
|
||
|
నోటిఫికేషన్ జారీ
|
|
29 ఆగష్టు, 2023 
|
||
|
నామినేషన్లు దాఖలు చేయడానికి చివరి తేదీ
|
|
05 సెప్టెంబర్ 2023 
|
||
|
నామినేషన్ల పరిశీలన
|
|
06 సెప్టెంబర్ , 2023 
|
||
|
అభ్హ్యర్థుల ఉపసంహరణకు చివరి తేదీ
|
|
08 సెప్టెంబర్ , 2023 
|
||
|
పోలింగ్ తేదీ
|
|
15 సెప్టెంబర్, 2023 
|
||పోలింగ్ సమయం
|
|
|
ఉదయం 9 గంటల నుండి సాయంత్రం 4 గంటల వరకు
|
||
|
ఓట్ల లెక్కింపు
|
|
15 సెప్టెంబర్, 2023  సాయంత్రం 5 గంటలకు
|
||
|
ఎన్నికల ప్రక్రియ పూర్తి చేయాల్సిన తేదీ
|
|
19సెప్టెంబర్, 2023 
3. 08 ఆగస్ట్, 2023 నాటి ప్రెస్ నోట్లోని 6వ పేరాలో ఉన్న విధంగా ఈసీఐ జారీ చేసిన కోవిడ్-19 విస్తృత మార్గదర్శకాలు https://eci.gov.in/files/file/15208-schedule-for-bye-election-to-07-legislative-assemblies-of-jharkhand-tripura-kerala-west-bengal-uttar-pradesh-and-uttarakhand/ లింక్లో అందుబాటులో ఉన్నాయి వాటిని వర్తించే చోట, మొత్తం ఎన్నికల ప్రక్రియ సమయంలో, వ్యక్తులందరూ అనుసరించాలి,
4. ఉప ఎన్నికల నిర్వహణకు ఏర్పాట్లు చేస్తున్నప్పుడు, కోవిడ్-19 నియంత్రణ చర్యలకు సంబంధించి ఇప్పటికే ఉన్న సూచనలను పాటించేలా చూడడానికి రాష్ట్రం నుండి ఒక సీనియర్ అధికారిని నియమించాలని ఉత్తరప్రదేశ్ ప్రధాన కార్యదర్శిని ఆదేశించారు.
ప్రధాన మంత్రి కార్యాలయం
శ్రీ సోమనాథ్ ట్రస్టు సమావేశానికి హాజరైన ప్రధాన మంత్రి
ప్రధాన మంత్రి శ్రీ నరేంద్ర మోదీ సోమవారం, అంటే జనవరి 18న జరిగిన శ్రీ సోమనాథ్ ట్రస్టు సమావేశానికి హాజరయ్యారు. ఈ సమావేశాన్ని వీడియో కాన్ఫరెన్స్ మాధ్యమం ద్వారా నిర్వహించడమైంది. ఈ సందర్బం లో ధర్మకర్త లు ట్రస్టు పూర్వ చైర్ మన్ కీర్తిశేషులు శ్రీ కేశుభాయి పటేల్ కు నివాళులు అర్పించారు.
రాబోయే కాలం లో ట్రస్టు కు మార్గదర్శకత్వం వహించేందుకుగాను ప్రధాన మంత్రి శ్రీ నరేంద్ర మోదీ ని ట్రస్టు కు తదుపరి చైర్ మన్ గా ధర్మకర్త లు ఏకగ్రీవం గా ఎన్నుకొన్నారు. ఈ బాధ్యత ను ప్రధాన మంత్రి స్వీకరించి, టీమ్ సోమనాథ్ ప్రయాసలను ప్రశంసించారు. కలసికట్టుగా పనిచేస్తూ ట్రస్టు మౌలిక సదుపాయాలను, బస సంబంధి ఏర్పాటులను, వినోద సదుపాయాలను మరింత మెరుగుపరచగలుగుతుందని, మన ఘన వారసత్వంతో యాత్రికులకు బలమైన బంధాన్ని ఏర్పరచగలుగుతుందన్నన ఆశ ను ఆయన వ్యక్తం చేశారు. సౌకర్యాల పైన, ప్రస్తుతం అమలవుతున్న కార్యకలాపాల పైన, పథకాలపైన
సమీక్ష ను కూడా ఈ సమావేశం లో జరిపారు.
ట్రస్టు చైర్ పర్సన్ లు గా ఇదివరకు వ్యవహరించిన కొంతమంది ప్రముఖుల లో ఆదరణీయులు జామ్ సాహెబ్ దిగ్విజయ సింహ్ గారు, శ్రీ కనైయాలాల్ మున్శీ, భారతదేశం పూర్వ ప్రధాని కీర్తిశేషులు శ్రీ మొరార్ జీ దేశాయి, శ్రీ జయ్ కృష్ణ హరి వల్లభ్, శ్రీ దినేశ్ భాయి శాహ్, శ్రీ ప్రసన్న్ వదన్ మెహ్ తా, శ్రీ కేశుభాయి పటేల్ లు కూడా ఉన్నారు.
ప్రధాన మంత్రి కార్యాలయం
భారతదేశానికి 75 సంవత్సరాల స్వాతంత్ర్యం, కేన్స్ ఫిల్మ్ ఫెస్టివల్, భారతదేశం మరియు ఫ్రాన్స్ల మధ్య 75 సంవత్సరాల దౌత్య సంబంధాలను ప్రస్తావిస్తూ- కేన్స్ ఫిల్మ్ ఫెస్టివల్ ఘన విజయం సాధించాలని ఆకాంక్షించిన ప్రధాని నరేంద్ర మోదీ
"భారతదేశంలో చెప్పడానికి చాలా కథలు ఉన్నాయి, ప్రపంచపు కంటెంట్ హబ్గా మారడానికి దేశం నిజంగా అపారమైన సామర్థ్యాన్ని కలిగి ఉంది"
"చలనచిత్ర రంగంలో వ్యాపారాన్ని సులభతరం చేయడానికి ప్రభుత్వం తన నిబద్ధతతో స్థిరంగా ఉంది"
కేన్స్ క్లాసిక్ విభాగంలో పునరుద్ధరించబడిన సత్యజిత్ రే చిత్రాన్ని ప్రదర్శించడం పట్ల సంతోషాన్ని వ్యక్తం చేసిన ప్రధాని
"ఇండియా పెవిలియన్ భారతీయ సినిమా కోణాలను ప్రదర్శిస్తుంది మరియు అంతర్జాతీయ భాగస్వామ్యాలు మరియు అభ్యసనలను ప్రోత్సహిస్తుంది"
ఈ ఏడాది కేన్స్ ఫిల్మ్ ఫెస్టివల్లో భారతదేశం ‘కంట్రీ ఆఫ్ హానర్’గా పాల్గొనడం పట్ల ప్రధాన మంత్రి శ్రీ నరేంద్ర మోదీ సంతోషం వ్యక్తం చేశారు. భారతదేశానికి స్వాతంత్ర్యం వచ్చి 75 ఏళ్లు, కేన్స్ ఫిల్మ్ ఫెస్టివల్ యొక్క 75వ వార్షికోత్సవం మరియు భారతదేశం మరియు ఫ్రాన్స్ల మధ్య దౌత్య సంబంధాల 75 సంవత్సరాల వేడుకల ముఖ్యమైన సమావేశంలో భారతదేశం పాల్గొనడం అని ప్రధాన మంత్రి ఒక సందేశంలో పేర్కొన్నారు.
భారతదేశాన్ని ప్రపంచంలోనే అతిపెద్ద చలనచిత్ర నిర్మాతగా అభివర్ణించిన ప్రధాన మంత్రి, మన చలనచిత్ర పరిశ్రమ యొక్క బహుముఖ స్వభావం విశేషమైనది మరియు గొప్ప వారసత్వం మరియు సాంస్కృతిక వైవిధ్యం మన ముఖ్య లక్షణం అని అన్నారు. భారతదేశానికి చెప్పడానికి చాలా కథలు ఉన్నాయని, ఈ దేశం నిజంగా ప్రపంచ కంటెంట్ హబ్గా మారే అవకాశం ఉందని ప్రధాన మంత్రి అన్నారు.
చలనచిత్ర రంగంలో వ్యాపారాన్ని సులభతరం చేయడానికి భారతదేశం యొక్క నిబద్ధతను పునరుద్ఘాటించిన శ్రీ నరేంద్ర మోదీ, అంతర్జాతీయ చలనచిత్ర సహ-నిర్మాణాన్ని సులభతరం చేయడం నుండి దేశంలో ఎక్కడైనా సినిమాలను అనుమతించడానికి సింగిల్ విండో క్లియరెన్స్ సిస్టమ్ను నిర్ధారించడం వరకు భారతదేశం ప్రపంచవ్యాప్తంగా ఉన్న చిత్రనిర్మాతలకు అంతులేని అవకాశాలను అందిస్తుంది.
భారతదేశం గొప్ప దర్శకుడు సత్యజిత్ రే జయంతిని జరుపుకుంటున్న వేళ, కేన్స్ క్లాసిక్లో సత్యజిత్ రే చిత్రాన్ని మళ్లీ విడుదల చేయడం పట్ల ప్రధాన మంత్రి సంతోషం వ్యక్తం చేశారు.
భారతదేశం నుండి స్టార్టప్లు చలనచిత్ర ప్రపంచంలో తమ సామర్థ్యాన్ని ప్రదర్శిస్తాయి, ఈ ఫిల్మ్ ఫెస్టివల్లో మొదటిసారిగా నిర్వహించబడుతున్న వాటిలో ఒకటి. ఇండియా పెవిలియన్ భారతీయ సినిమా యొక్క వివిధ అంశాలను ప్రదర్శిస్తుందని మరియు అంతర్జాతీయ భాగస్వామ్యాన్ని మరియు అభ్యాసాన్ని ప్రోత్సహిస్తుందని ప్రధాన మంత్రి విశ్వాసం వ్యక్తం చేశారు.
నేపథ్యం :
ఈ సంవత్సరం, ఫ్రాన్స్ లో జరిగే 75వ కేన్స్ ఫిల్మ్ ఫెస్టివల్తో పాటు, వార్షిక ' మార్చే డు ఫిల్మ్స్ ' , అంటే ఫిల్మ్ మార్కెట్, ఈ సంవత్సరం, భారతదేశం అధికారిక గౌరవ దేశంగా గుర్తించబడింది.
గౌరవనీయ దేశం హోదా కారణంగా, ' మార్చే డు ఫిల్మ్స్ ' ప్రారంభ కార్యక్రమం భారతదేశం , భారతీయ సినిమాలు , భారతీయ సంస్కృతి మరియు వారసత్వాన్ని హైలైట్ చేస్తుంది .
"కెన్ నెక్స్ట్" లో భారతదేశం గౌరవప్రదమైన దేశం , ఇది 5 కొత్త స్టార్టప్లను ఆడియో-విజువల్ పరిశ్రమలోకి ప్రవేశించడానికి అనుమతిస్తుంది. యానిమేషన్ డే నెట్వర్కింగ్లో పది మంది నిపుణులు పాల్గొంటారు. కేన్స్ ఫిల్మ్ ఫెస్టివల్ యొక్క ఈ ఎడిషన్లో భారతదేశం పాల్గొనడం హైలైట్గా, R మాధవన్ చిత్రం " రాకెట్రీ " 19 మే 2022న ప్యాలెస్ డెస్ ఫెస్టివల్ ఆఫ్ ది మార్కెట్లో ప్రదర్శించబడుతుంది.
ఈ ఉత్సవానికి భారత ప్రతినిధి బృందానికి కేంద్ర మంత్రి అనురాగ్ ఠాకూర్ నాయకత్వం వహిస్తున్నారు మరియు భారతదేశం అంతటా చిత్ర పరిశ్రమకు చెందిన ప్రముఖులు కూడా ఉన్నారు.
(
ప్రధాన మంత్రి కార్యాలయం
మహావీర్ జయంతి నాడు ప్రజల కుశుభాకాంక్షలు తెలిపిన ప్రధాన మంత్రి
మహావీర్ జయంతి నాడు దేశ ప్రజల కు ప్రధాన మంత్రి శ్రీ నరేంద్ర మోదీ తన శుభాకాంక్షల ను వ్యక్తం చేశారు. భగవాన్ మహావీరుని పవిత్రమైనటువంటి ప్రబోధాల ను, మరీ ముఖ్యం గా శాంతి, కరుణ మరియు సోదర భావాల పట్ల ఆయన చూపించిన శ్రద్ధ ను శ్రీ నరేంద్ర మోదీ గుర్తు కు తెచ్చారు.
ప్రధాన మంత్రి ఒక ట్వీట్ లో -
‘‘శుభకరమైన మహావీర్ జయంతి సందర్భం లో అందరి కి ఇవే శుభాకాంక్ష లు.
భగవాన్ మహావీరుని చిర స్థాయి లో నిలచేటటువంటి బోధన లు మరియు జీవ దయ కు ఆయన కట్టబెట్టిన ప్రాధాన్యం ఒక సమాన అవకాశాలు కలిగినటువంటి మరియు కరుణ నిండినటువంటి సమాజం నిర్మాణానికి సాయపడగలుగుతాయి.
భగవాన్ మహావీరుని ఆశీస్సు లు మన సమాజం లో శాంతి, ఇంకా సోదర భావనల ను పెంపొందింపచేయుగాక.’’ అని పేర్కొన్నారు.
(
కార్మిక, ఉపాధికల్పన మంత్రిత్వ శాఖ
ఈపీఎఫ్ఓ పేరోల్ డేటా: డిసెంబర్ 2021 నెలలో 14.60 లక్షల మంది నికర సబ్స్క్రైబర్లు జోడించబడ్డారు
20 ఫిబ్రవరి 2022న విడుదల చేసిన ఈపీఎఫ్ఓ తాత్కాలిక పేరోల్ డేటా డిసెంబర్ 2021లో ఈపీఎఫ్ఓలో 14.60 లక్షల నికర చందాదారులను జోడించిందని హైలైట్ చేస్తుంది. 2021 డిసెంబర్లో నికర పేరోల్ జోడింపులలో దాదాపు 2.06 లక్షల పెరుగుదల కనిపించింది. ఇది నెల క్రితం నికర సంబంధిత సమయంలో జోడించిన 12.54 లక్షల మందితో పోలిస్తే ఇది అధికం. గత నవంబర్ 2021 నెలతో పోలిస్తే డిసెంబర్ 2021 నెలలో నికర చందాదారుల జోడింపు 19.98% పెరిగింది.
మొత్తం 14.60 లక్షల మంది నికర చందాదారులలో 9.11 లక్షల మంది కొత్త సభ్యులు ఈపీఎఫ్&ఎంపీ చట్టం, 1952 కింద మొదటిసారిగా నమోదు చేసుకున్నారు. సుమారు 5.49 లక్షల మంది నికర చందాదారులు నిష్క్రమించారు కానీ తుది ఉపసంహరణను ఎంచుకోకుండా తమ పీఎఫ్ సంచితాలను మునుపటి నుండి ప్రస్తుత పిఎఫ్ ఖాతాకు బదిలీ చేయడం ద్వారా ఈపీఎఫ్ఓతో వారి సభ్యత్వాన్ని కొనసాగించడాన్ని ఎంచుకోవడం ద్వారా ఈపీఎఫ్లోలో తిరిగి చేరారు. ఇంకా ఈపీఎఫ్ఓ నుండి నిష్క్రమించే సభ్యుల సంఖ్య జూలై, 2021 నుండి క్షీణిస్తున్న ధోరణిలో ఉంది.
పేరోల్ డేటాను వయస్సుల వారీగా పోల్చి చూస్తే 2021 డిసెంబర్లో 22-25 సంవత్సరాల వయస్సు గలవారు అత్యధిక సంఖ్యలో నికర ఎన్రోల్మెంట్లను నమోదు చేసుకున్నారని తెలుస్తోంది. 2021 డిసెంబర్లో 3.87 లక్షల అదనం. 18-21 సంవత్సరాల వయస్సు గల వారు కూడా దాదాపు 2.97 లక్షల మంది అదనంగా నమోదు చేసుకున్నారు. డిసెంబర్ 2021లో మొత్తం నికర సబ్స్క్రైబర్ల జోడింపులలో 18-25 సంవత్సరాల వయస్సు గలవారు దాదాపు 46.89% ఉన్నారు. తద్వారా చాలా మంది మొదటిసారి ఉద్యోగార్ధులు పెద్ద సంఖ్యలో సంఘటిత రంగ వర్క్ఫోర్స్లో చేరుతున్నారని తెలుస్తోంది.
పేరోల్ గణాంకాలను రాష్ట్రాల వారీగా పోల్చి చూస్తే మహారాష్ట్ర, హర్యానా, గుజరాత్, తమిళనాడు మరియు కర్నాటక రాష్ట్రాలలో కవర్ చేయబడిన సంస్థలు నెలలో సుమారు 8.97 లక్షల మంది సభ్యులను జోడించడం ద్వారా ముందంజలో ఉన్నాయని తెలుస్తోంది. ఇది మొత్తం నికర పేరోల్ అన్ని వయస్సుల వారు అదనంగా 61.44% ఉన్నారు.
లింగ వారీగా విశ్లేషణ ప్రకారం నెలలో నికర మహిళా పేరోల్ అదనంగా సుమారు 3 లక్షలు. డిసెంబర్ 2021 నెలలో చేరిన మొత్తం నికర సబ్స్క్రైబర్లలో మహిళల నమోదు వాటా దాదాపు 20.52%గా ఉంది.
పరిశ్రమల వారీగా పేరోల్ డేటా 'నిపుణుల సేవల' వర్గం  నెలలో మొత్తం చందాదారుల జోడింపులో 40.24% అని సూచిస్తుంది. అదనంగా, నిర్మాణ మరియు నిర్మాణ పరిశ్రమ, టెక్స్టైల్స్, రెస్టారెంట్లు, ఇనుము మరియు ఉక్కు మొదలైన పరిశ్రమలలో నికర పేరోల్ జోడింపులలో పెరుగుతున్న ధోరణి గుర్తించబడింది.
ఉద్యోగి రికార్డును అప్డేట్ చేయడం నిరంతర ప్రక్రియ కాబట్టి డేటా ఉత్పత్తి అనేది నిరంతర వ్యాయామం కాబట్టి పేరోల్ డేటా తాత్కాలికంగా ఉంటుంది. కాబట్టి మునుపటి డేటా ప్రతి నెలా నవీకరించబడుతుంది. మే-2018 నెల నుండి ఈపీఎఫ్ఓ డిసెంబర్ 2017 కాలానికి సంబంధించిన పేరోల్ డేటాను విడుదల చేస్తోంది.
ఈపీఎఫ్ఓ పదవీ విరమణపై సభ్యులకు భవిష్య నిధి, పెన్షన్ ప్రయోజనాలను మరియు సభ్యుడు అకాల మరణం సంభవించినప్పుడు వారి కుటుంబాలకు కుటుంబ పెన్షన్ & బీమా ప్రయోజనాలను అందిస్తుంది. ఈపీఎఫ్ & ఎంపీ చట్టం, 1952 చట్టం కింద కవర్ చేయబడిన వ్యవస్థీకృత/సెమీ-ఆర్గనైజ్డ్ సెక్టార్ వర్క్ఫోర్స్కు సామాజిక భద్రతా ప్రయోజనాలను అందించే బాధ్యత కలిగిన దేశం యొక్క ప్రధాన సంస్థ ఈపీఎఫ్ఓ.
ఆరోగ్య, కుటుంబ సంక్షేమ మంత్రిత్వ శాఖ
91 కోట్ల డోసుల మైలురాయిని దాటిన భారతదేశ కొవిడ్-19 టీకా కార్యక్రమం
గత 24 గంటల్లో 72.51 లక్షలకుపైగా టీకాలు నిర్వహణ
97.93 శాతానికి చేరిన రికవరీ రేటు; 2020 మార్చి నుంచి గరిష్ట స్థాయి
గత 24 గంటల్లో 18,346 కొత్త కేసులు నమోదు
మొత్తం కేసుల్లో క్రియాశీల కేసులు  0.75 శాతం
వారపు పాజిటివిటీ రేటు  గత 102 రోజులుగా 3 శాతం కంటే తక్కువ
భారతదేశ కొవిడ్-19 టీకా కార్యక్రమం నిన్నటితో 91 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 72,51,419 డోసులతో కలిపి, మొత్తంగా 90.54 కోట్ల డోసులను  టీకా కార్యక్రమం అధిగమించింది. 88,75,020 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,74,089
|
|
రెండో డోసు
|
|
89,46,803
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,55,901
|
|
రెండో డోసు
|
|
1,51,44,069
|
|
18-44 ఏళ్ల వారు
|
|
మొదటి డోసు
|
|
37,03,90,293
|
|
రెండో డోసు
|
|
9,06,64,628
|
|
45-59 ఏళ్ల వారు
|
|
మొదటి డోసు
|
|
16,19,93,955
|
|
రెండో డోసు
|
|
7,93,41,865
|
|
60 ఏళ్లు పైబడినవారు
|
|
మొదటి డోసు
|
|
10,26,93,150
|
|
రెండో డోసు
|
|
5,75,61,073
|
|
మొత్తం
|
|
91,54,65,826
గత 24 గంటల్లో 29,639 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,31,50,886 కు పెరిగింది.
దేశవ్యాప్త రికవరీ రేటు 97.93 శాతానికి చేరింది. 2020 మార్చి నుంచి చూస్తే ఇది గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 100వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 18,346 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 2,52,902. ఇది 201 రోజుల కనిష్ట స్థాయి. దేశంలోని మొత్తం పాజిటివ్ కేసుల్లో ఈ సంఖ్య 0.75 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,41,642 పరీక్షలు చేశారు. దేశవ్యాప్తంగా ఇప్పటివరకు 57.53 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 1.66 శాతంగా ఉంది. గత 102 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.61 శాతంగా ఉంది. రోజువారీ పాజిటివిటీ రేటు గత 36 రోజులుగా 3 శాతం కంటే తక్కువగా, 119 రోజులుగా 5 శాతం కంటే తక్కువగా నమోదవుతోంది.
నూతన మరియు పునరుత్పాదక శక్తి మంత్రిత్వ శాఖ
ముంబాయిలో బ్రాంచి కార్యాలయాన్ని ప్రారంభించిన ఐఆర్ఇడిఎ
కంపెనీ రుణగ్రహీతలు ,స్టేక్హోల్డర్లకు ఈ శాఖ సులభంగా అందుబాటులోకి తేవడంతోపాటు, తనసేవలను అందించనుంది.
భారత పునరుత్పాదక ఇంధన అభివృద్ధి ఏజెన్సీ లిమిటెడ్  దేశంలో తన మూడవ శాఖాకార్యాలయాన్ని ముంబాయిలో ఏర్పాటు చేసింది. ఇది ఆ సంస్థ కస్టమర్లు, రుణగ్రహీతలు, ఇతర స్టేక్ హోల్డర్లకు సేవలను అందుబాటులోకి తీసుకురానున్నది. ఈ ఏజెన్సీ మినీ రత్న భారతప్రభుత్వ ఎంటర్ప్రైజ్గా ఉంది. దీని పాలనాపరమైన నియంత్రణ నూతన ,పునరుత్పాదక ఇంధనవనరుల మంత్రిత్వశాఖ కింద ఉంది. ఈ సంస్థకు ఇప్పటికే చెన్నై, హైదరాబాద్లలో రెండు బ్రాంచి కార్యాలయాలు ఉన్నాయి.
ముంబాయిలోని అంధేరి తూర్పులో కంపెనీ నూతన కార్యాలయాన్ని ఐఆర్ ఇ డిఎ ,సిఎండి శ్రీ ప్రదీప్ కుమార్ దాస్ , ఐఆర్ ఇ డి ఎ టెక్నికల్ డైరక్టర్ శ్రీ చింతన్ షా సమక్షంలో ప్రారంభించారు. ఈ సందర్భంగా మాట్లాడుతూ సిఎండి ప్రదీప్ కుమార్. సంస్థ వ్యాపార విస్తరణకు సంబంధించిన దార్శనికతను కార్యరూపంలోకి తేవడంలో ముంబాయి బ్రాంచి ఒక ప్రధాన ముందడుగుగా ఆయన అభివర్ణించారు. ఇది ఈ ప్రాంత రుణగ్రహీతలు, స్టేక్హోల్డర్లకు సంస్థకార్యకలాపాలు అందుబాటులోకి రావడంతొపాటు . సంస్థ సేవలు అందుబాటులోకి తెస్తాయని చెప్పారు.
ముంబాయి ఆర్థిక రాజధాని కావడంతో, ఐఆర్ఇడిఎ కార్యకలాపాలు సమీపంలొ ఉండడంతో ఈ ప్రాంతంలో ఒక బ్రాంచిని ఏర్పాటు అవసరమని ఎంతోకాలంగా భావిస్తూ వచ్చారు. కోవిడ్ -19 మహమ్మారి సమయంలో ఈ చర్య సంబంధింత అందరికీ ఎంతో సహాయకారిగా ఉంటుందని సిఎండి తెలిపారు.వ్యాపారాన్ని బట్టి దేశంలోని ఇతర ప్రాంతాలలో కూడా బ్రాంచి కార్యాలయాలు ఏర్పాటు చేసే అవకాశం ఉందని శ్రీ దాస్ తెలిపారు.ప్రభుత్వం నిర్దేశించిన సులభతర వ్యాపారంలో భాగంగా కంపెనీ ప్రస్తుతం వికేంద్రీకరణ చర్యలను చేపడుతున్నట్టు ఆయన తెలిపారు.
ఐఆర్ ఇడిఎ గురించి:
ఐఆర్ ఇడిఎ ఒక పబ్లిక్ లిమిటెడ్ ప్రభుత్వ కంపెనీ. దీనిని 1987లో నాన్ బ్యాంకింగ్ ఫైనాన్షియల్ ఇన్స్టిట్యూషన్ కింద ఏర్పాటు చేశారు. ఈ సంస్థ నూతన ,పునరుత్పాదక ఇంధన వనరులు, ఇంధన సామర్ధ్యం, ఇంధన పొదుపునకు సంబంధించిన ప్రాజెక్టుల ఏర్పాటును ప్రోత్సహించడం, అభివృద్ధి , వాటికి ఆర్థిక సహాయాన్ని అందించే కార్యకలాపాలలో సంస్థ నిమగ్నమై ఉంది. దీని నినాదం, ఎనర్జీ ఫర్ ఎవర్. ఐఆర్ఇడిఎ కార్పొరేట్, రిజిస్టర్డ్ ఆఫీసు న్యూఢిల్లీలో ఉంది.